เอกสารหมายเลข ๓

**แผนการจัดการเรียนรู้บูรณาการหลักธรรมทางพระพุทธศาสนา**

**สถานศึกษาวิถีพุทธชั้นนำ รุ่นที่ ๑๒ สังกัดสำนักงานคณะกรรมการการศึกษาขั้นพื้นฐาน**

**ปีการศึกษา ๒๕๖๔**

**…………………………………………**

**แผนการจัดการเรียนรู้ที่ ๑**

**เรื่อง การอ่านออกเสียง จำนวน ๑ คาบ**

**หน่วยการเรียนรู้ที่๓ ครัวป่า จำนวน ๑๐ คาบ**

**ผู้สอน นางลัดดาวัลย์ คำอ้อ ปีการศึกษา ๒๕๖๔**

1. **มาตรฐานการเรียนรู้/ตัวชี้วัด**

มาตรฐาน ท ๑.๑ ใช้กระบวนการอ่านสร้างความรู้และความคิดเพื่อนำไปใช้ตัดสินใจ แก้ปัญหาในการดำเนินชีวิตและมีนิสัยรักการอ่าน

**ตัวชี้วัด ท ๑.๑ ป. ๒/๑**

๑.  อ่านออกเสียงคำ คำคล้องจอง ข้อความ และบทร้อยกรองง่าย ๆ ได้ถูกต้อง

๒.  อธิบายความหมายของคำและข้อความที่อ่าน

๓.  ตั้งคำถามและคำตอบเกี่ยวกับเรื่องที่อ่าน

๔. ระบุใจความสำคัญและรายละเอียดจากเรื่องที่อ่าน

๕. แสดงความคิดเห็นและคาดคะเนเหตุการณ์จากเรื่องที่อ่าน

๖.  อ่านหนังสือตามความสนใจอย่างสม่ำเสมอ และนำเสนอเรื่องที่อ่าน

๗. อ่านข้อเขียนเชิงอธิบาย และปฏิบัติตามคำสั่งหรือข้อแนะนำ

๘. มีมารยาทในการอ่าน

**๒. สาระสำคัญ**

การอ่านออกเสียงที่ดีและมีประสิทธิภาพนั้นผู้อ่านจำเป็นต้องมีทักษะในการอ่าน อ่านเว้นวรรคตอน สะกดการันต์

ได้ถูกต้อง โดยเฉพาะอย่างยิ่งการอ่านร้อยกรองผู้อ่านต้องรู้จักฉันทลักษณ์ และท่วงทำนองการอ่านคำประพันธ์แต่ละชนิดด้วย ดังนั้นผู้อ่านจึงควรฝึกฝนจนเกิดทักษะ

**๓. ประสงค์การเรียนรู้**

**๓.๑ ความรู้ (K)**

๓.๑.๑ นักเรียนมีความรู้ความเข้าใจเกี่ยวกับหลักการอ่านออกเสียงได้อย่างถูกต้อง

๓.๑.๒ นักเรียนอ่านออกเสียงคำและข้อความได้ถูกต้อง

**๓.๒ ทักษะ (P)**

๓.๒.๑ นักเรียนเขียนสรุปใจความสำคัญของเรื่องที่อ่านได้

๓.๒.๒ นักเรียนถ่ายทอดเรื่องราวของเรื่องที่อ่านได้

๓.๒.๓ นักเรียนรู้จักหลักธรรมจากเรื่องที่อ่านได้

**๓.๓ เจตคติ(A)**

 ๓.๓.๑ นักเรียนเห็นคุณค่าการใช้ภาษาไทยในชีวิตประจำวันได้อย่างถูกต้อง

๓.๓.๒ นักเรียนมีความกระตือรือร้น สนใจ และรักการอ่านมากยิ่งขึ้น

๓.๓.๓ นักเรียนนำหลักธรรมที่ได้จากการอ่านนิทานอิสปไปประยุกต์ใช้ในชีวิตประจำวัน (บูรณาการหลักธรรมจากนิทาน)

**๔. สาระการเรียนรู้**

**๑. อ่านอักษรนำ**
        อ่านเพื่อให้ออกเสียงไพเราะและสะดวกในการออกเสียง โดยมากมักเป็นคำยืมจากภาษาต่างประเทศและนำมาอ่านตามอักขระวิธีไทยคือ “อ่านอย่างอักษรนำ” ทั้งๆที่คำเหล่านั้นไม่ใช่อักษรนำ ทั้งนี้อาจจะอ่านเพราะเข้าใจผิดว่าเป็นอักษรนำหรืออ่านเพื่อความไพเราะสละสลวยและความสะดวกในการออกเสียงพูด

**๓.การอ่านคำบาลีและสันสกฤต**

๑. ไม่อ่านออกเสียงตัวสะกดที่เป็นพยัญชนะวรรค  ยกเว้น ย ล ร ว จะออกเสียง "อะ"  แต่ไม่ลงน้ำหนัก  เช่น จัณฑาล        อ่านว่า    จัน – ทาน

 วัตถุ              อ่านว่า    วัด - ถุ

๒.  คำภาษาบาลีที่อักษรนำหน้าเป็นตัวสะกดและตัวตาม  เมื่อใช้ในภาษาไทยออกเหลือแต่ตัวตาม

แต่อ่านออกเสียงเหมือนตัวสะกดอยู่ด้วย  เช่น วุฑฺฒิ    ใช้   วุฒิ        อ่านว่า        วุด

๓.  ถ้าพยัญชนะไม่มีสระหรือเครื่องหมายแสดงว่าเป็นตัวสะกด  หรือ  คำควบกล้ำ จะออกเสียง "อะ"  เรียงพยางค์  เช่น สสมาธิ       อ่านว่า  สะ - มา - ธิ

๔.  คำที่มีสระอยู่ที่ตัวสะกดไม่ออกเสียงสระ เหตุ   อ่านว่า   เหด โชติ   อ่านว่า   โชด

๕. คำภาษาบาลีมี  ๑  พยางค์  พยางค์หน้ามี ย  ล  ส  ษ  ศ  สะกด   ออกเสียง  "อะ"  เช่น โฆษณา    อ่านว่า  โคด - สะ - นา

**๕. กระบวนการจัดการเรียนรู้**

 **ขั้นนำเข้าสู่บทเรียน**

๑. สนทนาและซักถามว่านักเรียนเคยฟังนิทานหรือไม่ เคยฟังเรื่องอะไร

๒. ครูมีนิทานมาอ่านให้นักเรียนฟัง ๑ เรื่อง และสุ่มตัวแทนนักเรียนออกมาหน้าชั้นเรียนเพื่ออ่านนิทานให้เพื่อนฟัง ๑ เรื่อง

๓. นักเรียนและครูให้การเสริมแรงด้วยคำพูดและท่าทาง เช่น การชื่นชม และปรบมือให้กำลังใจนักเรียนที่เป็นตัวแทน

**ขั้นการจัดกิจกรรม Active Learning**

๔. นักเรียนร่วมกันแสดงความคิดเห็นว่า “เพราะเหตุใดครูและเพื่อนของนักเรียนจึงสามารถอ่านนิทานให้นักเรียนฟังได้” พร้อมทั้งสรุป เช่น เพราะเรารู้และเข้าใจสาระสำคัญของเรื่องนั้นเองจึงสามารถถ่ายทอด ออกมาได้

๕ นักเรียนศึกษาเรื่อง หลักการอ่านจับใจความสำคัญ (หนังสือเรียนรายวิชาภาษาไทย ภาษาพาที ชั้นประถมศึกษาปีที่ ๒ หน้า ๑๗) พร้อมทั้งฟังครูอธิบายรายละเอียดเพิ่มเติม

๖. นักเรียน การอ่านออกเสียง เรื่อง มดแดงกับจักจั่น

- นักเรียนร่วมกันตอบคาถามว่า เรื่องที่อ่าน มีใคร ทำอะไร ที่ไหน เมื่อไหร่อย่างไร

- ร่วมกันสรุปเรียบเรียงใจความสำคัญ ให้เกิดความสละสลวย

๗. นักเรียนรับสมุดบันทึกการอ่าน คนละ ๑ เล่ม

๘. นักเรียนจับกลุ่ม ๓ คน และรับนิทานอิสปสอนใจกลุ่มละ ๑ เรื่อง เพื่ออ่านและบันทึกข้อมูลตามที่ กำหนดไว้ในสมุดบันทึกการอ่าน ซึ่งสามารถพูดคุยปรึกษากับเพื่อนในกลุ่มได้ (บูรณาการ หลักธรรมจากนิทาน ระบุหลักธรรมนำไปใช้ ในการดำเนินชีวิตได้เช่น ความซื่อสัตย์ มีวินัย ความเสียสละ ความพอเพียง ความขยันพากเพียร)

 9. ครูเดินตรวจดูการทำใบงานของนักเรียนพร้อมทั้งให้คำปรึกษา ข้อเสนอแนะ/แนวทางตลอดการทำกิจกรรม

**ขั้นสรุป**

๑๐. มอบหมายงานให้นักเรียนทบทวนใบความรู้ที่ครูแจกให้และทำงานเสร็จสมบูรณ์ถูกต้องและนำมาส่งก่อนเรียนครั้งต่อไป

**๖. สื่อและแหล่งเรียนรู้**

**๑. สื่อ/นวัตกรรม**

 - หนังสือเรียนรายวิชาภาษาไทย ชั้นประถมศึกษาปีที่ ๒ (ภาษาพาที)

 - นิทานอีสปสอนใจจำนวน ๒ เรื่อง (ลูกชาวนากับมรดก/ กากับนกยูง)

- สมุดบันทึกการอ่าน

- ตัวอย่างการอ่านออกเสียง มดแดงกับจักจั่น

 **๒. แหล่งการเรียนรู้**

 - ห้องเรียนวิชาภาษาไทย

 - ห้องสมุดโรงเรียน

**๗. การวัดและประเมินผล**

- แบบประเมินผลพฤติกรรมนักเรียน

 - แบบประเมินผลชิ้นงานนักเรียนรายบุคคล



ลงชื่อ ครูผู้สอน

 (นางลัดดาวัลย์ คำอ้อ)

**ความคิดเห็นของผู้บริหาร**

จัดกิจกรรมได้ดี เนื่องจากนักเรียนได้ลงมือปฏิบัติจริง ตลอดจนนักเรียนได้ซึมซับหลักธรรมคำสอนไปใช้ในชีวิตประจำวันด้วย เห็นควรให้จัดกิจกรรมการเรียนการสอน



 ลงชื่อ

 (นายสุชาติ เสนาสี)

 ผู้อำนวยการโรงเรียนบ้านโพนทอง